als_Latn dik_Latn sna_Latn
Mijëra tonelata mineral hekur-nikeli gjenden në galeri dhe në sipërfaqe, madje deri në vendgrumbullimin e tyre tek stacioni i trenit në Gur të Kuq, vetëm pak metra larg liqenit të Ohrit. E gjithë kjo sasi minerali është kthyer në rrezik për banorët, të cilët tashmë kanë ngritur edhe banesat e tyre afër ish-fabrikës së Pasurimit të hekur-Nikelit dhe galerive të minierës që ka vite që nuk shfrytëzohet. Për inspektoren e mjedisit të qarkut të Korçës Nada Argjiri, gjithë këto janë sinjale të një rreziku të përhershëm mjedisor dhe për shëndetin e njerëzve. Të njëjtin shqetësim kanë edhe drejtuesit e komunës Udenisht. Por gjithë kjo sasi hekur nikeli është shqetësim i hershëm edhe për banorët të cilët ndjehen të rrezikuar nga këto minerale kancerogjene. Për specialistët e fushës, nikeli duke çliruar karbon në sasi të mëdha është i rrezikshëm jo vetëm për banorët, por dhe për bimësinë e blegtorinë e tyre. Por dëmi më i madh shkaktohet drejtpërdrejt në speciet ujore, pasi ujërat rrjedhin në liqen, duke dëmtuar në përqindje të madhe peshqit, përfshi këtu edhe koranin.
als_Latn